FI
C 24/12
Euroopan unionin virallinen lehti
17.1.2022
Ennakkoratkaisupyyntö, jonka Tribunal Supremo (Espanja) on esittänyt 29.7.2021 – Consejo General de Colegios Oficiales de Farmacéuticos de España v. Administración General del Estado (Asia C-469/21) (2022/C 24/16) Oikeudenkäyntikieli: espanja Ennakkoratkaisua pyytänyt tuomioistuin Tribunal Supremo
Pääasian asianosaiset Kantaja: Consejo General de Colegios Oficiales de Farmacéuticos de España Vastaaja: Administración General del Estado
Ennakkoratkaisukysymykset 1) Onko kansallinen säännöstö, jolla perustetaan arkiston käytön työkaluksi noodi, jonka omistaa ja jota ylläpitää valtionhallinto, yhteensopiva delegoidun asetuksen (EU) 2016/161 (1) ja erityisesti sen 25, 31, 32, 35, 36 ja 44 artiklan kanssa?
2) Jos edelliseen kysymykseen vastataan myöntävästi, onko kansallinen säännöstö, jolla velvoitetaan apteekit käyttämään kyseistä noodia aina luovuttaessaan kansallisesta terveydenhuoltojärjestelmästä rahoitettuja lääkkeitä, yhteensopiva delegoidun asetuksen (EU) 2016/161 ja erityisesti sen 25, 31, 32, 35, 36 ja 44 artiklan kanssa?
3) Jos edelliseen kysymykseen vastataan myöntävästi, onko kansallinen säännöstö, jossa säädetään, että jollei valtionhallinnon ja kansallista arkistoa ylläpitävän henkilön välillä päästä sopimukseen kyseisen noodin liittämisestä kansalliseen arkistoon, liittämisestä voidaan määrätä yksipuolisesti ja pakottavasti ministeriön päätöksellä, yhteensopiva delegoidun asetuksen (EU) 2016/161 ja erityisesti sen 25, 31, 32, 35, 36 ja 44 artiklan kanssa?
(1)
Euroopan parlamentin ja neuvoston direktiivin 2001/83/EY täydentämisestä vahvistamalla ihmisille tarkoitettujen lääkkeiden pakkauksissa olevia turvaominaisuuksia koskevat yksityiskohtaiset säännöt 2.10.2015 annettu komission delegoitu asetus (EU) 2016/161 (EUVL 2016, L 32, s. 1).
Valitus, jonka Birkenstock IP GmbH ja Birkenstock Sales GmbH ovat tehneet 12.8.2021 unionin yleisen tuomioistuimen (kuudes jaosto) asiassa T-365/20, Birkenstock Sales GmbH v.
EUIPO, 2.6.2021 antamasta määräyksestä (Asia C-498/21 P) (2022/C 24/17) Oikeudenkäyntikieli: saksa Asianosaiset Valittajat: Birkenstock IP GmbH ja Birkenstock Sales GmbH (edustajat: N. Weber ja D. Leisner, Rechtsanwälte) Muu osapuoli: Euroopan unionin teollisoikeuksien virasto (EUIPO) Euroopan unionin tuomioistuin (valituslupajaosto) ei ole myöntänyt valituslupaa 22.11.2021 tekemällään päätöksellä ja on määrännyt, että valittajat vastaavat omista oikeudenkäyntikuluistaan.